Man vas na moord op studentPhilasande Ngum Philasande Ngum se ontbinde liggaam is Woensdag in ŉ veld in Presidentpark in Midrand gevind nadat sy sedert 3 Mei vermis was. ŉ 29-jarige man is intussen in hegtenis geneem nadat Ngum se selfoon in sy besit gevind is. Ngum was ŉ student aan die Midrand Graduate Institution en is die laaste keer by die Midrand-winkelsentrum gesien. Sy is glo by die sentrum ontvoer. Ngum se ma, Catherine, het ŉ losprys in haar dogter se rekening inbetaal nadat ŉ man haar van Ngum se selfoon af gebel en R1 500 geëis het. Die polisie is besig met ‘n nadoodseondersoek om die oorsaak van Ngum se dood te bepaal.